U-I-64/12, Up-328/12
Natisni
Opravilna št.:
U-I-64/12, Up-328/12
Datum odločitve:
2. 4. 2013
ECLI:
ECLI:SI:USRS:2013:U.I.64.12
Akt:
Postopek za preizkus ustavne pritožbe zoper sodbo Vrhovnega sodišča št. VIII Ips 201/2010 z dne 9. 1. 2012 

 Zakon o delovnih razmerjih (Uradni list RS, št. 42/02 in 103/07) (ZDR), 112. čl.
Izrek:
Postopek za preizkus ustavne pritožbe zoper sodbo Vrhovnega sodišča št. VIII Ips 201/2010 z dne 9. 1. 2012 se ustavi.

Pobuda za začetek postopka za oceno ustavnosti 112. člena Zakona o delovnih razmerjih (Uradni list RS, št. 42/02 in 103/07) se zavrže.
Evidenčni stavek:
Ustavno sodišče ustavi postopek, če pritožnik ustavno pritožbo umakne. Pobudnik nima pravnega interesa, če ne izkaže, da bi morebitna ugoditev pobudi privedla do izboljšanja njegovega pravnega položaja.
Geslo:
1.4.10.4 - Ustavno sodstvo - Postopek - Vmesni postopki - Ustavitev postopka. 
1.5.51.1.4.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Zaradi umika pobude/zahteve. 
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa. 
1.4.9.2 - Ustavno sodstvo - Postopek - Stranke - Interes. 
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude. 
1.4.10.6 - Ustavno sodstvo - Postopek - Vmesni postopki - Izločitev sodnika.
Pravna podlaga:
Člen 25.3, 55.b.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
zakon
Vlagatelj:
Igor Šebenik, Dobrova
Datum vloge:
26. 3. 2012
Vrsta odločitve:
sklep
Vrsta rešitve:
ustavitev, zavrženje
Dokument:
US30058
Dokument v PDF obliki:
U-I-64-12, Up-328-12.pdf
152 KB
Prenesite datoteko
U-I-64/12-8
Up-328/12-10
2. 4. 2013
SKLEP
Ustavno sodišče je v postopkih za preizkus ustavne pritožbe in pobude Igorja Šebenika, Dobrova, ki ga zastopa Odvetniška pisarna Jadek & Pensa, d. n. o. – o. p., Ljubljana, na seji 2. aprila 2013
sklenilo:
1. Postopek za preizkus ustavne pritožbe zoper sodbo Vrhovnega sodišča št. VIII Ips 201/2010 z dne 9. 1. 2012 se ustavi.
2. Pobuda za začetek postopka za oceno ustavnosti 112. člena Zakona o delovnih razmerjih (Uradni list RS, št. 42/02 in 103/07) se zavrže.
OBRAZLOŽITEV
1. Pritožnik (tj. tožnik v delovnem sporu) izpodbija v izreku tega sklepa navedeno sodbo Vrhovnega sodišča, s katero je to sodišče delno ugodilo reviziji tožene stranke ter sodbi sodišč druge in prve stopnje spremenilo tako, da je pritožnikov tožbeni zahtevek za plačilo odpravnine in odškodnine zaradi izredne odpovedi pogodbe o zaposlitvi iz razlogov po tretji in sedmi alineji prvega odstavka 112. člena Zakona o delovnih razmerjih (v nadaljevanju ZDR) zavrnilo. Pritožnik Vrhovnemu sodišču očita kršitev 2., 14., 22., 23., 33., 49. in 66. člena Ustave, 6. člena Konvencije o varstvu človekovih pravic in temeljnih svoboščin (Uradni list RS, št. 33/94, MP, št. 7/94 – v nadaljevanju EKČP) in 1. člena Prvega protokola k EKČP (Uradni list RS, št. 33/94, MP, št. 7/94). Hkrati z ustavno pritožbo vlaga tudi pobudo za začetek postopka za oceno ustavnosti 112. člena ZDR.
2. Pritožnik je z vlogo z dne 22. 2. 2013 sporočil, da ustavno pritožbo umika. Zato je Ustavno sodišče postopek za njen preizkus ustavilo (1. točka izreka).
3. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo in 109/12 – v nadaljevanju ZUstS). Po drugem odstavku navedenega člena ZUstS je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. Po ustaljeni ustavnosodni presoji mora pobudnik izkazati, da bo morebitna ugoditev pobudi privedla do izboljšanja njegovega pravnega položaja.
4. Pobudnikov pravni interes za začetek postopka za oceno ustavnosti 112. člena ZDR je temeljil na hkrati vloženi ustavni pritožbi, ki jo je pobudnik umaknil. Glede na to morebitna ugoditev pobudi ne bi mogla vplivati na njegov pravni položaj. To pomeni, da pobudnik ne izkazuje pravnega interesa za začetek postopka za oceno ustavnosti izpodbijane zakonske določbe. Zato je Ustavno sodišče njegovo pobudo zavrglo (2. točka izreka).
5. Ustavno sodišče je sprejelo ta sklep na podlagi tretjega odstavka 55.b člena in tretjega odstavka 25. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik dr. Ernest Petrič ter sodnice in sodniki dr. Mitja Deisinger, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, dr. Jadranka Sovdat in Jan Zobec. Sodnica dr. Dunja Jadek Pensa je bila pri odločanju o tej zadevi izločena. Sklep je sprejelo soglasno.
dr. Ernest Petrič
Predsednik